ঋণগ্রস্ত রাজ্যে লগ্নির পরিবেশ তৈরি করেছেন মুখ্যমন্ত্রী। বাণিজ্য সম্মেলনের মঞ্চে দরাজ সার্টিফিকেট দিলেন রাষ্ট্রপতি। মমতার পাশে দাঁড়িয়ে যুক্তরাষ্ট্রীয় পরিকাঠামো শক্তিশালী করার কথাও শোনা গেল প্রণব মুখোপাধ্যায়ের গলায়। রাষ্ট্রপতি প্রণব মুখোপাধ্যায়ের হাত ধরে উদ্বোধন হল তৃতীয় বিশ্ববঙ্গ বাণিজ্য সম্মেলনের। উদ্বোধনী ভাষণে শিল্পায়ন নিয়ে মুখ্যমন্ত্রীর ভূয়সী প্রশংসায় তাঁর পুরনো প্রণবদা। আরও পড়ুন- মার্কিন প্রেসিডেন্টকে হারিয়ে নেট সাম্রাজ্যের 'একনায়ক' এখন মোদীই
 ব্যুরো: ঋণগ্রস্ত রাজ্যে লগ্নির পরিবেশ তৈরি করেছেন মুখ্যমন্ত্রী। বাণিজ্য সম্মেলনের মঞ্চে দরাজ সার্টিফিকেট দিলেন রাষ্ট্রপতি। মমতার পাশে দাঁড়িয়ে যুক্তরাষ্ট্রীয় পরিকাঠামো শক্তিশালী করার কথাও শোনা গেল প্রণব মুখোপাধ্যায়ের গলায়। রাষ্ট্রপতি প্রণব মুখোপাধ্যায়ের হাত ধরে উদ্বোধন হল তৃতীয় বিশ্ববঙ্গ বাণিজ্য সম্মেলনের। উদ্বোধনী ভাষণে শিল্পায়ন নিয়ে মুখ্যমন্ত্রীর ভূয়সী প্রশংসায় তাঁর পুরনো প্রণবদা। আরও পড়ুন- মার্কিন প্রেসিডেন্টকে হারিয়ে নেট সাম্রাজ্যের 'একনায়ক' এখন মোদীই 
রাইসিনায় পা রাখার অনেক আগে থেকেই তাঁর পাহাড়-প্রমাণ রাজনৈতিক উচ্চতা। সামলেছেন একাধিক গুরুত্বপূর্ণ মন্ত্রক। প্রণব মুখোপাধ্যায় অর্থমন্ত্রী থাকাকালীন তাঁর কাছে ঋণ মকুবের দাবি জানিয়েছিলেন মুখ্যমন্ত্রী। মমতা বন্দ্যোপাধ্যায়ের দাবি, মাথায় বিপুল ঋণের বোঝা নিয়েও তিনি রাজ্যকে এগিয়ে নিয়ে যাচ্ছেন। অর্থমন্ত্রী থাকাকালীন মমতার দাবিতে সাড়া না দিলেও এ বার তাঁকে সিলমোহর দিলেন দেশের প্রথম নাগরিক।  মোদী সরকারের বিরুদ্ধে রাজ্যের অধিকারে আঘাত হানার অভিযোগ বারবার শোনা গেছে মুখ্যমন্ত্রীর মুখে। তাঁর সঙ্গে এক মঞ্চে দাঁড়িয়ে রাষ্ট্রপতিও মনে করিয়ে দিলেন সহযোগিতা-মূলক যুক্তরাষ্ট্রীয় কাঠামোর গুরুত্বের কথা।   নোট বাতিলের পর বারবার রাষ্ট্রপতির দরবারে ছুটে গেছেন মমতা বন্দ্যোপাধ্যায়। মোদী সরকারের বিরুদ্ধে নালিশ জানিয়ে এসেছেন। রাজনৈতিক মহল বলছে, শিল্প সম্মেলনের মঞ্চ থেকে সাম্প্রতিক রাজনৈতিক পরিস্থিতিতে মুখ্যমন্ত্রীকে বড় ভরসা দিয়ে গেলেন রাষ্ট্রপতি।